cyanic-selkie/wikianc huggingface dataset:
โครงการร่วมผลิตแพทย์เพิ่มเพื่อชาวชนบท มหาวิทยาลัยมหิดล
ประวัติ
ต่อมาในปี พ.ศ. 2542 ให้โรงพยาบาลมหาราชนครราชสีมา โรงพยาบาลสวรรค์ประชารักษ์ โรงพยาบาลมหาราชนครศรีธรรมราช และโรงพยาบาลราชบุรี รับผิดชอบจัดการเรียนการสอนนักศึกษาแพทย์ในระดับคลินิก ชั้นปีที่ 4-6 คณะรัฐมนตรีมีมติเห็นชอบอนุมัติให้ขยายโครงการผลิตแพทย์เพื่อชาวชนบทเพิ่มอีก 2 ปี จากปีพ.ศ. 2538-2547 เป็น พ.ศ. 2538-2549
เอเรอดีวีซี ฤดูกาล 2019–20
ทีม
ทีมเข้าแข่งขันมีทั้งหมด 18 ทีม
กรมการใหญ่ความมั่นคงไรช์
กรมการใหญ่ความมั่นคงไรช์ (Reichssicherheitshauptamt; RSHA) เป็นองค์การที่อยู่ใต้การบังคับบัญชาของไฮน์ริช ฮิมเลอร์ ในฐานะที่เขาเป็นผู้บัญชาการตำรวจเยอรมัน (Chef der Deutschen Polizei) และไรชส์ฟือเรอร์-เอ็สเอ็ส, ผู้บัญชาการองค์การชุทซ์ชตัฟเฟิลของพรรคนาซี.องค์กรนี้มีหน้าที่หลักคือการกำจัด"ศัตรูของจักรวรรดิไรซ์"ทั้งภายในและภายนอกในดินแดนของนาซีเยอรมนี.
ธนะสิทธิ์ พันธุ์พงษ์ไทย
ธนะสิทธิ์ พันธุ์พงษ์ไทย หรือที่รู้จักกันดีในชื่อ อ้วน คาราบาว เป็น มือกลอง ของวง คาราบาว และยังเป็นสมาชิกคนล่าสุดของวง เดิมมีชื่อว่า เทพผจญ พันธุ์พงษ์ไทย มีชื่อเล่นว่า อ้วน เกิดเมื่อวันที่ 6 พฤศจิกายน พ.ศ. 2516 ที่อำเภอด่านขุนทด จังหวัดนครราชสีมา จบการศึกษาศิลปศาสตรบัณฑิต มหาวิทยาลัยราชภัฏจันทรเกษม
มีโอกาสเข้าร่วมงานกับคาราบาวครั้งแรก จากการชักชวนของลือชัย งามสม ในการบันทึกเสียงเพลงประกอบการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541 ที่กรุงเทพมหานครเป็นเจ้าภาพ โดยอ้วนเป็นมือกลอง อีกทั้งยังได้เรียนรู้ทฤษฎีดนตรีเพิ่มเติมจากบรูซ แกสตัน แห่งวงฟองน้ำอีกด้วย
ต่อมาเมื่อปี พ.ศ. 2545 เมื่อชูชาติ หนูด้วง มือกลองของวงป่วยเป็นโรคปลายเส้นประสาทอักเสบ ต้องรักษาตัวที่โรงพยาบาล ตรงกับช่วงเวลาที่คาราบาวกำลังจะทำอัลบั้มพิเศษชุด คาราบาว อินเตอร์ อ้วนจึงมาทำหน้าที่มือกลองแทน และได้รับการตอบรับเป็นสมาชิกจากยืนยง โอภากุล หัวหน้าวง เมื่อได้หยิบขลุ่ยขึ้นมาเป่าขณะเล่นคอนเสิร์ตที่กรุงอัมสเตอร์ดัม ประเทศเนเธอร์แลนด์ เนื่องจากเล็งเห็นถึงความสามารถ อ้วนจึงกลายมาเป็นสมาชิกของคาราบาวอย่างเต็มตัว และถือเป็นสมาชิกที่มีอายุน้อยที่สุด
หมู่เกาะรีเยา
หน่วยการบริหาร
• อำเภอเกอปูเลาวันอานัมบัซ (Kabupaten Kepulauan Anambas)
• อำเภอบินตัน (Kabupaten Bintan)
• อำเภอลิงกา (Kabupaten Lingga)
สงครามประชาชน
นักลัทธิเหมาใช้คำนี้เป็นยุทธศาสตร์การต่อสู้ปฏิวัติด้วยอาวุธระยะยาว หลังสงครามจีน–เวียดนาม ค.ศ. 1979 เติ้ง เสี่ยวผิงเลิกใช้สงครามประชาชนแล้วใช้ "สงครามประชาชนภายใต้ภาวะสมัยใหม่" แทน ซึ่งเปลี่ยนจากการพึ่งพาจำนวนพลเป็นเทคโยโลยีแทน ด้วยการรับ "สังคมนิยมที่มีลักษณะจีน" การปฏิรูปเศรษฐกิจขับเคลื่อนการลงทุนทางทหารและเทคโนโลยี นอกจากนี้ยังลดจำนวนกำลังพลและส่งเสริมความเป็นอาชีพแทน
เวียดกงใช้ยุทธศาสตร์สงครามประชาชนอย่างหนักในสงครามเวียดนาม ทั้งนี้ ไม่ควรสับสนระหว่างสงครามยืดเยื้อกับทฤษฎี "โฟโก" (foco) ที่เช เกบาราและฟีเดล กัสโตรใช้ในการปฏิวัติคิวบา ค.ศ. 1959
เชมาทัง
เชมาทัง, เชแมทัง , เซมิตัง (อักษรโรมัน: Zemithang, Zimithang หรือ Jemeithang ) หรือ ปังเช็น (อักษรโรมัน: Pangchen, ) เป็นหมู่บ้านและศูนย์กลางการปกครองของวงหมู่บ้านเชมาทัง อำเภอตาปั๋ง รัฐอรุณาจัลประเทศ ประเทศอินเดีย ตั้งอยู่บนฝั่งแม่น้ำญัมจังชู
อ็องเดร ออนานา
อ็องเดร ออนานา ออนานา (André Onana Onana; เกิด 2 เมษายน ค.ศ. 1996) เป็นนักฟุตบอลชาวแคเมอรูน ปัจจุบันเล่นในตำแหน่งผู้รักษาประตูให้แก่แมนเชสเตอร์ยูไนเต็ด สโมสรในพรีเมียร์ลีก
วัดศรัทธาธรรม
ประวัติ
เมื่อท่านอาจารย์ลิได้มรณภาพลงทางประชาชนและคณะสงฆ์ ได้แต่งตั้งท่านอาจารย์ชุบ เป็นเจ้าอาวาสสืบต่อมาท่านอาจารย์ชุบ หรือทองชุบ นามเดิม เป็ดทอง ได้อุปสมบทที่วัดศรัทธาธรรม มีพระครูสุนทรนุศาสตร์ วัดปทุมคณาวาส เป็นพระอุปัชฌาย์ พระครูสมุทรนวการ วัดปากสมุทร เป็นพระกรรมวาจาจารย์ พระครูศรัทธาสมุทรคุณ วัดศรัทธาธรรม เป็นพระอนุสาวนาจารย์ ท่านอาจารย์ชุบได้รับการแต่งตั้งเป็นเจ้าอาวาส ก็ได้เริ่มพัฒนาวัด โดยย้ายวัดเดิมที่มีชุมชนเริ่มมากขึ้น เพราะถนนติดกับวัดมากเกินไป จึงได้ซื้อที่ดินด้านติดริมแม่น้ำแม่กลอง ท่านได้สร้างเขื่อนคอนกรีตเสริมเหล็กมาตรฐานกันตลิ่งพัง
เพราะน้ำทะเล ถมดินในบริเวณวัดให้สูงขึ้นให้พ้นจากการน้ำทะเลท่วมถึง และท่านอาจารย์ชุบได้วางศิลาฤกษ์โดย พลเอกชำนาญ นิลวิเศษ วันที่ 2 กรกฎาคม พ.ศ. 2525 เพื่อสร้างกุฎีสงฆ์แห่งใหม่เป็นคอนกรีตเสริมเหล็ก 2 ชั้น จำนวน 8 หลัง 48 ห้อง กุฎีเจ้าอาวาส 1 หลัง หอฉันสวดมนต์ 2 ชั้น 1 หลัง ศาลาการเปรียญ 1 หลัง จัดสร้างกำแพงวัดบริเวณ 2 ด้านมีประตูเข้าออก 4 ประตู การพัฒนาวัดนอกจากท่านอาจารย์ชุบแล้ว ยังได้รับแรงจากพระสงฆ์ในวัดที่เป็นหัวแรงในการสร้าง คือ พระครูธรรมธรธวัชชัย ญาณวีโร ผู้ช่วยเจ้าอาวาส พระคู่สวด และ พระปลัดวีระ กตสาโร พระคู่สวด ทางกรมการศาสนาได้เห็นความเจริญ ของวัด จึงได้ยกวัดศรัทธาธรรมให้เป็นวัด “พัฒนาตัวอย่าง” ของกรมการศาสนา กระทรวงศึกษาธิการในปี พ.ศ. 2532 ความเจริญของวัดได้พัฒนาตลอดมา ท่านอาจารย์ชุบได้รับพระราชทานสมณศักดิ์ เป็นพระครูสัญญาบัตรที่ “พระครูสมุทรวิสุทธิวงศ์”
อีเปอร์
อีเปอร์ (Ieper) หรือ อิพร์ (Ypres) เป็นเมืองหนึ่งในมณฑลฟลานเดอร์ตะวันตกของประเทศเบลเยียม ในช่วงสงครามโลกครั้งที่หนึ่ง อีเปอร์เป็นศูนย์กลางของยุทธการระหว่างกองกำลังฝ่ายจักรวรรดิเยอรมันกับฝ่ายสัมพันธมิตร
ห้องเช่าป่วนก๊วนคนแปลก!?
ห้องเช่าป่วนก๊วนคนแปลก!? เป็นไลท์โนเวลญี่ปุ่น แต่งโดย ทาเคฮายะ และวาดภาพประกอบโดย โปโกะ จำนวน 25 เล่ม โดยวางจำหน่ายระหว่างปี พ.ศ. 2552 จนถึงวันที่ ปัจจุบัน ในเครือ Hobby Japan ส่วนมังงะ วาดโดย โทโมซังเนะ อาระอิเคะ เริ่มตีพิมพ์ลงในนิตยสาร คอมมิค ดราก้อน เมื่อวันที่ 20 ธันวาคม พ.ศ. 2556 และอนิเมะโดย ซิลเวอร์ ลิงก์ โดยอนิเมะฉายระหว่างวันที่ 11 กรกฎาคม ถึง 26 กันยายน พ.ศ. 2557
ประเทศทาจิกิสถานในเอเชียนเกมส์ 2018
ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศทาจิกิสถาน ส่งนักกีฬาเข้าร่วมแข่ง 87 คน เพื่อแข่งขัน 16 กีฬา ผลการแข่งขันครั้งนี้ประเทศทาจิกิสถานได้รับ 0 เหรียญทอง 4 เหรียญเงิน และ 3 เหรียญทองแดง รวมทั้งหมด 7 เหรียญ
ดาวอาร์136เอ1
ดาวอาร์136เอ1 เป็นดาววูล์ฟ-ราเยท์ ที่มวลมากที่สุดเท่าที่ทราบ เป็นประมาณ 265 มวลดวงอาทิตย์ เป็นดาวฤกษ์ที่สว่างที่สุดเท่าที่ทราบเป็นประมาณ 8,700,000 เท่า ของความสว่างของดวงอาทิตย์
มาสเตอร์เชฟไทยแลนด์ ซีซันที่ 5
ตอนที่ 2 - 3 : รอบคัดเลือก 2
โดยทั้งสองทีมจะต้องทำอาหารจานหลักจากวัตถุดิบ เนื้อแองกัส ส่วนริบอาย จากประเทศออสเตรเลีย และ ปูม้า จากทะเลอันดามัน และอาหารหวานจากวัตถุดิบ ลูกตาล จากจังหวัดเพชรบุรี เสิร์ฟกรรมการซึ่งเป็นเชฟมืออาชีพ นักชิมและนักวิจารณ์อาหารชื่อดังของประเทศไทย จำนวน 50 คน ภายในเวลา 2 ชั่วโมง 30 นาที แต่จะต้องเสิร์ฟอาหารจานหลักในเวลา 2 ชั่วโมง ในระหว่างการทำอาหาร หัวหน้าทีมสีฟ้าไม่สามารถควบคุมทีมได้ จึงมีการเปลี่ยนหัวหน้าทีมเป็น แบรด เมื่อถึงเวลา 2 ชั่วโมง ที่จะต้องเสิร์ฟอาหารจานหลัก ทีมสีฟ้ามีอาหารที่ไม่สมบูรณ์จำนวน 10 จาน และทีมสีชมพูมีอาหารที่ไม่สมบูรณ์จำนวน 16 จาน ซึ่งจานเหล่านี้ไม่สามารถเสิร์ฟกรรมการได้ สำหรับขนมหวาน ทั้งสองทีมสามารถเสิร์ฟได้ครบถ้วน โดยผลจากการตัดสินทีมที่ชนะคือ ทีมสีชมพู ชนะไปด้วยคะแนน 29 ต่อ 21 จากชัยชนะของทีมสีชมพู ส่งผลให้ทีมสีฟ้าทั้งทีมต้องแข่งขันต่อในรอบถัดไป ส่วนทีมสีชมพู เนื่องจากอาหารของทั้งสองทีมยังไม่ได้มาตรฐาน จึงทำให้กรรมการเล็งเห็นว่าจะมอบผ้ากันเปื้อนให้ทีมสีชมพูจำนวน 7 ผืนเท่านั้น และให้ทีมสีชมพูปรึกษากันภายในทีม ซึ่งทีมสีชมพูได้ข้อสรุปว่าจะให้ นุ, ต้น, แทส, หยก, มิเชล, ไม้ซุง และฮอลลี่ ได้รับผ้ากันเปื้อนในรอบนี้ ขณะที่กรรมการเห็นด้วยกับทีมเพียง 2 คนเท่านั้น แต่เนื่องจากสมาชิกที่เหลือไม่ต่อสู้เพื่อคว้าโอกาสเอง ทำให้ผู้ที่ถูกเลือกทั้ง 7 คนได้รับผ้ากันเปื้อน ส่วนผู้เข้าแข่งขันที่เหลืออีก 5 คนจะต้องไปแข่งขันกันต่อในรอบถัดไป
ตอนที่ 14: การทำอาหารสำหรับนักเพาะกาย
ผู้เข้าแข่งขันทั้งสองทีมจะต้องทำอาหารให้กับนักกีฬาเพาะกายจากสมาคมกีฬาเพาะกายและฟิตเนสแห่งประเทศไทย จำนวน 30 คน นำโดยเชฟอาร์ ธีรภัทร ตียาสุนทรานนท์ เชฟกระทะเหล็กประเทศไทย โดยอาหารที่ทำจะต้องเป็นอาหารที่มีโปรตีนสูง ไขมันต่ำ และดีต่อสุขภาพ จากวัตถุดิบหลัก อกไก่ สันในคุโรบุตะ ปลากะพง ปลาเก๋าการ์ตูน นม ไข่ ข้าวโอ๊ต และธัญพืชที่มีโปรตีน มีเวลา 75 นาทีในการทำอาหาร เมื่อหมดเวลาแล้วจะต้องหยุดทันที แต่เนื่องจากในรอบนี้จะต้องทำอาหารจำนวนมากในเวลาที่น้อย รายการจึงให้ตัวช่วยพิเศษ คือ คุณตึ๋ง ไม้ซุง อาร์ต และโหน่ง ซึ่งคุณยุพได้เลือกโหน่งและอาร์ต และคุณแดงได้เลือกไม้ซุงและคุณตึ๋ง อาหารของทีมสีแดง คือ "เจ้านกน้อยคล้อยบินสู่เวหา" ส่วนอาหารของทีมสีน้ำเงิน คือ "หมูไก่เร่งเบ่งกล้าม" เมื่อเสิร์ฟอาหารคาวเสร็จ ผู้เข้าแข่งขันจะต้องทำอาหารหวานต่อในเวลา 60 นาที จากวัตถุดิบ น้ำผึ้ง ลูกเกด อินทผาลัม กล้วย แอปเปิ้ลเขียว แก้วมังกร และนมถั่วเหลือง ทั้งนี้ ทั้งสองทีมจะต้องเลือกสมาชิกในทีมออก 1 คนทุก ๆ 15 นาที เมื่อเหลือเวลา 3 นาทีสุดท้าย ผู้เข้าแข่งขันทุกคนที่ถูกตัดออกจะมีสิทธิ์มาช่วยทีมของตน เมนูของทีมสีแดง คือ "เจ้าถลาเล่นลมสมฤดี" และจานของสีน้ำเงิน คือ "คัสตาร์ดนมถั่วเหลืองจอมพลัง" หลังจากกรรมการชิมอาหารของทั้งสองทีมแล้ว ทีมที่ชนะ คือ ทีมสีแดง โดยชนะไปด้วยคะแนน 16 ต่อ 14
โซซะ
ที่ตั้งภูมิศาสตร์
โซซะตั้งอยู่ทางทิศตะวันออกของจังหวัดชิบะ ติดกับมหาสมุทรแปซิฟิกทางทิศตะวันออกเฉียงใต้ ภูมิประเทศส่วนใหญ่เป็นที่ราบสูงจากระดับน้ำทะเลประมาณ 40 - 50 เมตร ทางตอนเหนือเป็นเนินเขาสลับกับนาข้าวและท่าเรือ
ถนนเฉลิมพระเกียรติ ร.9
ถนนเฉลิมพระเกียรติ ร.9 (Thanon Chaloem Phra Kiat Ratchakan Thi 9) เป็นถนนสายสำคัญของเขตประเวศ กรุงเทพมหานคร เดิมมีชื่อเรียกว่าซอยสุขุมวิท 103 (อุดมสุข) และถนนสุขาภิบาล 1 แต่ทางกรุงเทพมหานครได้เปลี่ยนชื่อเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 ประกอบกับมีสวนหลวง ร.9 ตั้งอยู่บริเวณถนนสายนี้
สมัคร สุนทรเวช
ประวัติ
สมัคร สมรสกับ คุณหญิงสุรัตน์ สุนทรเวช (สกุลเดิม: นาคน้อย) มีบุตรสาวฝาแฝดคือ กาญจนากร ไชยลาโภ และกานดาภา มุ่งถิ่น และเนื่องจากคุณหญิงสุรัตน์เป็นที่ปรึกษาด้านการเงินของเครือเจริญโภคภัณฑ์ซึ่งเป็นบริษัทเอกชนขนาดใหญ่ มาตั้งแต่ พ.ศ. 2505 สถานะการเงินจึงมั่นคงพอที่จะดูแลครอบครัวได้ สมัครจึงมิได้ทำงานประจำใด ๆ โดยทำงานการเมืองเพียงอย่างเดียว มาตั้งแต่ พ.ศ. 2516 อย่างไรก็ตาม นายสมัครยังรับเป็นผู้จัดการมรดกตระกูลธรรมวัฒนะ ตามคำสั่งเสียของนางสุวพีร์ ธรรมวัฒนะ
การดำรงตำแหน่งนายกรัฐมนตรี
นอกจากนี้ เมื่อวันที่ 12 กันยายน พ.ศ. 2551 สมัครยังได้ลาออกจากตำแหน่งหัวหน้าพรรคพลังประชาชนอย่างไม่เป็นทางการ (ยังไม่มีเอกสารยื่นใบลาออก) โดยให้เหตุผลว่า ได้ทำหน้าที่หัวหน้าพรรคและรักษาระบอบประชาธิปไตยอย่างดีที่สุดแล้ว จึงขอยุติบทบาททางการเมือง ส่วนการดำเนินการตัดสินใจในเรื่องต่าง ๆ ให้ขึ้นอยู่กับพรรค
เหตุการณ์ 6 ตุลาคม 2519
บทบรรณาธิการของบางกอกโพสต์ กล่าวถึงการให้สัมภาษณ์ของสมัครว่าไม่ได้เป็นเพียงแค่ปฏิเสธว่าตนไม่เกี่ยวข้องกับเหตุการณ์เท่านั้น เขายังปฏิเสธว่าการสังหารหมู่ไม่ได้เกิดขึ้นอีกด้วย ทั้งที่มีภาพถ่ายเป็นหลักฐานแสดงว่ามีผู้เสียชีวิตหลายคน และสมัครเองก็ทราบดีว่าเกิดอะไรขึ้นในวันนั้น เนื่องจากเป็นผู้มีบทบาทสำคัญในการปลุกเร้าให้ต่อต้านคอมมิวนิสต์ อันนำไปสู่การสังหารหมู่ที่มหาวิทยาลัยธรรมศาสตร์
เกาะมัสบาเต
เกาะมัสบาเตได้รับผลกระทบอย่างมากจากซูเปอรไต้ฝุ่นโยลันดาในเดือนพฤศจิกายน ค.ศ. 2013 ซึ่งทำให้ต้องอพยพประชาชนราว 15,700 คน
สุซาคุ คุรุรุกิ
สุซาคุ คุรุรุกิ เป็นตัวละครจากการ์ตูนญี่ปุ่นเรื่อง โค้ด กีอัส พากย์เสียงโดยทะกะฮิโระ ซะกุระอิ
ขั้นตอนวิธีของดีนิซ
วิเคราะห์
นอกจากนี้ยังสามารถทำให้ขั้นตอนวิธีของดีนิซมีประสิทธิภาพเพิ่มขึ้นด้วยการใช้โครงสร้างข้อมูลที่เรียกว่า ต้นไม้พลวัต (dynamic trees) ซึ่งจะทำให้เวลาการหากระแสจำกัดการไหลลดลงเป็น O(E \log V) ทำให้ขั้นตอนวิธีโดยรวมใช้ทำงานเพียง
ตัวอย่าง
ให้ G เป็นเน็ตเวิร์กเริ่มต้น ซึ่งแต่ละเส้นเชื่อมจะมีขนาดของกระแสและความจุ G_L เป็นกราฟระดับ ปมที่มีเลขเป็นสีแดงคือค่าของ และวิถีสีน้ำเงินคือกระแสจำกัดการไหล
ดีมีตาร์ เบร์บาตอฟ
อาชีพการค้าแข้ง
ด้วยฟอร์มการเล่นที่โดดเด่นทำให้ซีเอสเคเอ โซเฟีย สโมสรฟุตบอลยักษ์ใหญ่ของบัลแกเรียเซ็นสัญญาคว้าตัวเขามาร่วมทีมในขณะที่มีเบร์บาตอฟอายุ 17 ปี ก่อนจะได้ประเดิมสนามในทีมชุดใหญ่ครั้งแรกในฤดูกาล 1998-99 ด้วยวัยเพียง 18 ปี และนับจากนั้นเป็นต้นมา เบร์บาตอฟก็เริ่มสร้างชื่อให้กับตัวเองอย่างรวดเร็วด้วยการทำ 14 ประตู ในการลงสนามในลีก 27 นัด นอกจากนั้น ยังพาทีมคว้าแชมป์บอลถ้วยของบัลแกเรียมาครองด้วย
ชลนสร สัจจกุล
2554–2558: การเปิดตัวในฐานะสมาชิกวงซีแอลซี
ในปีพ.ศ. 2554 ชลนสรได้เข้าร่วมการแข่งขันในรายการ เคป็อปสตาร์ฮันต์ ซีซัน 1 ออกอากาศทางสถานี TvN จนได้เป็น 1 ใน 2 คนที่เป็นตัวแทนจากประเทศไทยไปประกวดที่ประเทศเกาหลีใต้ ก่อนจะชนะการแข่งขันและเซ็นสัญญาเป็นศิลปินฝึกหัดเป็นเวลา 3 ปีกับค่ายคิวบ์เอนเตอร์เทนเมนต์ และชลนสรเป็นศิลปินคนไทยคนแรกของค่ายอีกด้วย
อีเวชี ซังกาลู
อีเวชี มารีอา ดีอัส จี ซังกาลู กาดี (Ivete Maria Dias de Sangalo Cady) เกิดเมื่อวันที่ 27 พฤษภาคม พ.ศ. 2515 ในจัวเซย์รู รัฐบาเยีย เป็นผู้ชนะ ละตินแกรมมีอวอร์ด ปัจจุบันเป็นนักร้อง, นักแต่งเพลง และนักแสดง รวมไปถึงเป็นพิธีกรทางโทรทัศน์ด้วย โดยเธอเป็น 1 ในนักร้องหญิงของบราซิลที่มีชื่อเสียง และทำยอดอัลบั้มขายดีที่สุดในปัจจุบัน และยังโด่งดังไปถึงประเทศโปรตุเกสด้วย
เลาดาแอร์
ประวัติ
เลาดาแอร์กลายเป็นบริษัทในเครือของออสเตรียนแอร์ไลน์ในเดือนธันวาคม ค.ศ. 2000 และมีพนักงาน 35 คนในเดือนมีนาคม ค.ศ. 2007 ในปี 2005 เที่ยวบินของเลาดาแอร์ได้รวมเข้ากับสายการบินออสเตรียนแอร์ไลน์ และป้ายชื่อ "เลาดาแอร์" เป็นผู้ดำเนินการเที่ยวบินเช่าเหมาลำภายในกลุ่มสายการบินออสเตรียน
จุดหมายปลายทาง
สายการบินออสเตรียนแอร์ไลน์ให้บริการเที่ยวบินไปยังจุดหมายปลายทาง 38 แห่งภายใต้ชื่อเลาดาแอร์เป็นประจำจนถึงเดือนมีนาคม ค.ศ. 2013
โบแจ๊ค ฮอร์สแมน
โบแจ๊ค ฮอร์สแมน (BoJack Horseman) เป็นแอนิเมชันแนวซิตคอมสำหรับผู้ใหญ่จากสหรัฐอเมริกา สร้างสรรค์โดย Raphael Bob-Wakserg โดยมี Will Arnett ให้เสียงโบแจ๊ค ฮอร์สแมน ตัวละครหลัก ฤดูกาลแรกทั้งฤดูกาลออกให้รับชมผ่านเน็ตฟลิกซ์ เมื่อ 22 สิงหาคม 2014
วัดเพชรพลี
ประวัติ
บริเวณที่ตั้งวัดเป็นที่ตั้งของเมืองเก่าอย่างน้อยตั้งแต่ช่วงที่ได้รับวัฒนธรรมเขมรโบราณ จึงมีวัดเก่าแก่อยู่หลายวัด สำหรับวัดเพชรพลีนี้ไม่ทราบแน่ชัดว่าสร้างขึ้นเมื่อใด หลักฐานทางด้านสิ่งก่อสร้างได้ถูกเปลี่ยนแปลงไปมาก บ้างสันนิษฐานได้ว่าวัดนี้น่าจะสร้างขึ้นเมื่อ พ.ศ. 272–273 โดยใช้ชื่อว่าวัดพลิบพลีตามชื่อเมืองที่พระโสณณะได้แนะนำพระนางสิริงามตัวเทวี พระมเหสีพระเจ้าตวันธิราชว่าควรสร้างเมืองเพื่อให้คนระลึกถึง พระปุณณะ ผู้นำเอาพระพุทธศาสนามาเผยแพร่และหลังจากพระโสณณะนิพพานไปแล้ว 12 วัน พระนางสิริงามตัวเทวีก็ได้สร้างเมืองขึ้นชื่อว่า เพชรพลิบพลี และต่อมามีการสร้างวัดชื่อ วัดพลิบพลี และได้เพี้ยนมาเป็นวัดเพชรพลีในปัจจุบัน
การทหารของจีน (แก้ความกำกวม)
การทหารจีน ก่อนปี 1912
เบสต์เบาต์บ็อกซิง
เบสต์เบาต์บ็อกซิง (Best Bout Boxing) เป็นเกมอาร์เคดมวยสากลที่เผยแพร่โดยจาเลโคในปี ค.ศ. 1994 ซึ่งนักมวยต้องแข่งขันสำหรับรายการที่ไม่มีอยู่จริงในศึก "เวิลด์ฟรีเวตแชมเปียนชิป 1993" (ไม่จำกัดน้ำหนัก)
ประเทศมาลีในโอลิมปิกฤดูร้อน 2024
ฟุตบอล
ผลการแข่งขันดังนี้
กิจการร่วมค้า
กิจการร่วมค้า (Joint Venture) คือ กิจการที่ดำเนินการร่วมกันเป็นทางการค้าหรือหากำไรระหว่างบริษัทกับบริษัท บริษัทกับห้างหุ้นส่วนนิติบุคคล ห้างหุ้นส่วนนิติบุคคลกับห้างหุ้นส่วนนิติบุคคล หรือระหว่างบริษัทและ /หรือห้างหุ้นส่วนนิติบุคคลกับบุคคลธรรมดา คณะบุคคลที่มิใช่นิติบุคคล ห้างหุ้นส่วนสามัญหรือนิติบุคคลอื่น ที่บรรยายไว้ในมาตรา 39 แห่งประมวลรัษฏากร
แซรอสดวงอาทิตย์ที่ 136
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
พรรคเอกราชปวยร์โตรีโก
พรรคเอกราชปวยร์โตรีโก (Partido Independentista Puertorriqueño; Puerto Rican Independence Party) เป็นพรรคการเมืองในปวยร์โตรีโก มีนโยบายหลักคือการประกาศอิสรภาพปวยร์โตรีโกจากสหรัฐอเมริกา พรรคเอกราชปวยร์โตรีโกเป็นหนึ่งในสามพรรคการเมืองหลักและเป็นพรรคที่เก่าแก่เป็นอันดับสองของดินแดน
นางงามนานาชาติ 2018
กลับมาเข้าร่วม
เข้าร่วมการประกวดครั้งสุดท้ายในปี ค.ศ. 2015:
ได้รับการแต่งตั้ง
<references group="ได้รับการแต่งตั้ง" />
แนฟทาลีน
แนฟทาลีน, หรือnaphthalinหรือ bicyclo[4.4.0]deca-1,3,5,7,9-pentene หรือ antimite แต่เป็นสารคนละชนิดกับแนปทา (naphtha),เป็นสารที่เป็นผลึก มีกลิ่น สีขาว เป็นไฮโดรคาร์บอนที่เป็นของแข็ง สูตรโมเลกุลเป็นC10H8 โครงสร้างประกอบด้วยวงเบนซีนสองวงเชื่อมต่อกัน เป็นส่วนประกอบของลูกเหม็นใช้กันมากในการดับกลิ่น ระเหิดได้ที่อุณหภูมิห้อง เกิดเป็นไอที่ติดไฟ ตรวจพบความเข้มข้นต่ำสุดในอากาศเป็น 0.08 ppt.
คณะมนุษยศาสตร์และสังคมศาสตร์ มหาวิทยาลัยมหาสารคาม
ประวัติ
ในปี 2540 ภาควิชาทัศนศิลป์และศิลปะการแสดง ได้ขอแยกตัวเพื่อไปจัดตั้งเป็น "โครงการจัดตั้งคณะศิลปกรรมศาสตร์และสถาปัตยกรรมศาสตร์" แต่ในภายหลังมีการแยกหน่วยงานเป็นคณะสถาปัตยกรรมศาสตร์ฯ ในปี 2543 และคณะศิลปกรรมศาสตร์ ในปี 2545 ซึ่งแรกเริ่มนั้น ในสมัยวิทยาลัยวิชาการศึกษามหาสารคาม ได้มีการจัดการเรียนการสอนวิชาศิลปะกับมนุษย์เป็นวิชาพื้นฐานของสถาบัน ต่อโดยสังกัดคณะวิชามนุษยธรรมศึกษาและสังคมศาสตร์ และได้พัฒนาสู่การเปิดสอนเป็นวิชาโทศิลปศึกษาในปี พ.ศ. 2516 ต่อมาเมื่อวิทยาลัยวิชาการศึกษามหาสารคามยกฐานะเป็นมหาวิทยาลัยศรีนครินทรวิโรฒ วิทยาเขตมหาสารคาม ตามพระราชบัญญัติมหาวิทยาลัยศรีนครินทรวิโรฒ ในวันที่ 29 มิถุนายน พ.ศ. 2517[1] ได้มีพระราชกฤษฎีกาแบ่งส่วนราชการจัดตั้งให้เป็นคณะ จึงได้มีการแยกคณะวิชามนุษยธรรมศึกษาและสังคมศาสตร์ออกเป็น 2 คณะ คือ "คณะมนุษยศาสตร์ (Faculty of Humanities)" และ"คณะสังคมศาสตร์ (Faculty of Social Sciences)" วิชาโทศิลปศึกษาจึงได้โอนย้ายมาสังกัดภาควิชามานุษยวิทยา คณะมนุษยศาสตร์และได้พัฒนาเป็นวิชาเอกศิลปศึกษา (สาขาศิลปศึกษา) ในปี พ.ศ. 2523 และเมื่อมีการจัดตั้ง "มหาวิทยาลัยมหาสารคาม" ในวันที่ 9 ธันวาคม พ.ศ. 2537 สาขาวิชาศิลปศึกษาจึงได้รวมกับสาขาวิชาดุริยางคศิลป์ จัดตั้งเป็น “ภาควิชาทัศนศิลป์และศิลปะการแสดง” สังกัดคณะมนุษยศาสตร์และสังคมศาสตร์ และได้แยกตัวเป็นศิลปกรรมศาสตร์ในเวลาต่อมา
หลักสูตรการศึกษา
คณะมนุษยศาสตร์และสังคมศาสตร์จัดการเรียนการสอน ระดับปริญญาตรี จำนวน 13 สาขาวิชา ระดับปริญญาโท จำนวน 5 สาขาวิชา และระดับปริญญาเอก จำนวน 3 สาขาวิชา รวมทั้งหมด 21 สาขาวิชาใน 5 หลักสูตรดังนี้
ทำเนียบคณบดี
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
กฎของแบรกก์
หลักการและทฤษฎี
การกระเจิงรังสีเอกซ์ (X-ray diffraction, XRD) นั้น อาศัยกฎของแบรกก์ (Bragg's law) ที่ว่าเมื่อรังสีเอกซ์พลังงานเดี่ยวตกกระทบผลึกหรือโครงสร้างที่มีการจัดเรียงตัวเป็นระนาบของอะตอมอย่างมีระเบียบ จะเกิดการสะท้อนบนระนาบของผลึก (ดังภาพประกอบ) และเกิดการแทรกสอด เมื่อใดที่ผลต่างของระยะทางเดินของรังสีเอ็กซ์ มีค่าเท่ากับจำนวนเท่าของความยาวคลื่นของรังสีเอ็กซ์ จะทำให้เกิดรูปแบบการเลี้ยวเบนของรังสี ซึ่งรูปแบบดังกล่าว เรียกว่า Diffraction pattern ดังนั้นเมื่อเราทราบความยาวคลื่น และวัดมุมที่เกิดการเลี้ยวเบน เราก็สามารถคำนวณหา ค่าระยะระหว่างระนาบของผลึกได้ ตามสมการของแบรกก์
ประเทศเซนต์ลูเชียในโอลิมปิกฤดูร้อน 2024
กรีฑา
ผลการแข่งขันดังนี้
ชูโงกุ
นอกจากเมืองฮิโรชิมะที่เป็นที่รู้จักกันดี เนื่องจากผลของการทิ้งระเบิดปรมาณูเมื่อสงครามโลกครั้งที่ 2 แล้ว ภูมิภาคนี้ยังมีชื่อเสียงในเรื่องของปราสาท สถาปัตยกรรมและศิลปหัตถกรรมโบราณ รวมถึงเนินทรายที่เลื่องชื่อแห่งทตโตริก็อยู่ที่ภูมิภาคนี้
ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ
การแข่งขันในโซนภาคตะวันออกเฉียงเหนือตอนบน
สโมสร 29 สโมสรที่เข้าแข่งขันจะแบ่งออกเป็น 8 กลุ่ม ได้แก่เอ 1 ถึงเอ 4 และบี 1 ถึงบี 4 แต่ละกลุ่มจะมีสโมสรตั้งแต่ 3 สโมสรขึ้นไป โดยกลุ่มที่มีมากกว่า 3 สโมสร จะมีบางคู่ที่ต้องแข่งขันกันเองก่อนเพื่อชิงสิทธิ์ในการแข่งขันในรอบคัดเลือก ซึ่งในตอนบนจะมีจำนวน 5 คู่ หลังจากนั้นแต่ละสโมสรจะแข่งขันแบบพบกันหมดในแต่ละกลุ่ม สโมสรที่ชนะเลิศจากแต่ละกลุ่ม และรองชนะเลิศที่ดีที่สุดจากสามกลุ่มย่อย (เอ 1 ถึงเอ 3 และบี 1 ถึงบี 3) จะผ่านเข้าสู่รอบมินิลีก การจับสลากแบ่งสายมีขึ้นในวันที่ 18 กรกฎาคม 2562 ที่การกีฬาแห่งประเทศไทย
ขั้นตอนวิธีของเฟรย์วัลส์
หมายเหตุ
สมมุติว่าต้องการทำขั้นตอนวิธีนี้ซ้ำกัน n ครั้ง พบว่าความน่าจะเป็นในการตอบผิดมีค่า ≤ ซึ่งมีค่าลดลงเป็นฟังก์ชันเลขชี้กำลังเมื่อเทียบกับค่า n
การาจี
ศัพทมูลวิทยา
ก่อนปากีสถานเป็นเอกราช นครนี้รู้จักกันโดยทั่วไปในชื่อ Karanchi ในภาษาอูรดู ถึงแม้ว่ารูปสะกดภาษาอังกฤษ Karachi เริ่มกลายเป็นที่นิยมมากขึ้น
โรงพยาบาลโรงเรียนนายร้อยพระจุลจอมเกล้า
โรงพยาบาลโรงเรียนนายร้อยพระจุลจอมเกล้า เป็นโรงพยาบาลในสังกัดกระทรวงกลาโหม อัตรา 90 เตียง จัดตั้งจริง 60 เตียง ก่อตั้งขึ้นเมื่อ พ.ศ. 2430 โดยยกฐานะจากกองพยาบาล โรงเรียนนายร้อยพระจุลจอมเกล้า ปัจจุบันเป็นหน่วยขึ้นตรง โรงเรียนนายร้อยพระจุลจอมเกล้า ตั้งอยู่ที่ เลขที่ 99/6001 ถนนสุวรรณศร ตำบลพรหมณี อำเภอเมืองนครนายก จังหวัดนครนายก มีหน้าที่ให้การดูแลรักษาพยาบาลนักเรียนนายร้อย กำลังพล ครอบครัว และประชาชนในพื้นที่โดยรอบโรงเรียนนายร้อยพระจุลจอมเกล้า ผู้อำนวยการโรงพยาบาลคนปัจจุบันคือ พันเอก นายแพทย์ วิเชียร	วิริยะธรรมกุล
ฌ็อง ซีลแว็ง บายี
ประวัติ
เขาถูกนำตัวไปประหารด้วยกิโยตีนในวันที่ 12 ธันวาคม ค.ศ. 1793 ณ ช็องเดอมาร์ส อันเป็นสถานที่สำหรับประหารชีวิตผู้ทรยศขบวนการประชาธิปไตย ผืนธงขนาดเล็กที่เขาเคยใช้โบกเพื่อสั่งยิงประชาชน ถูกนำมาใช้เป็นธงให้สัญญาณการประหาร มีคนตะโกนถามขึ้นมาว่า "นายตัวสั่นเหรอ บายี?" เขาตอบกลับว่า "อ่า แต่เพราะว่ามันหนาวน่ะ" เนื่องจากวันนั้นเป็นวันที่มีฝนตกและอากาศเย็น
ไมมัส (ดาวบริวาร)
การสำรวจ
ยานไพโอเนียร์ 11 ได้บินผ่านดาวเสาร์ในปี ค.ศ. 1979 และมันใกล้เข้ามาถึงมีมัสอยู่ 104,263 กิโลเมตรในวันที่ 1 กันยายน ค.ศ. 1979 วอยเอจเจอร์ 1 ได้บินผ่านในปี ค.ศ. 1980 และวอยเอจเจอร์ 2 ในปี ค.ศ. 1981
มีมัสได้รับการถ่ายภาพหลายครั้ง โดยยานสำรวจอวกาศกัสซีนี ซึ่งเข้าสู่วงโคจรรอบดาวเสาร์ในปี ค.ศ. 2004 ใกล้กับที่บินผ่านที่เกิดขึ้นในวันที่ 13 กุมภาพันธ์ ค.ศ. 2010 ขณะที่กัสซีนีบินผ่านมีมัสที่ 9,500 กิโลเมตร (5,900 ไมล์)
ประเทศมาดากัสการ์
มาดากัสการ์ (Madagascar; Madagasikara) หรือชื่อทางการคือ สาธารณรัฐมาดากัสการ์ (République de Madagascar; Repoblikan'i Madagasikara) คือประเทศที่มีลักษณะเป็นเกาะในมหาสมุทรอินเดีย ตั้งอยู่นอกชายฝั่งทางตะวันออกของแอฟริกา ใกล้กับโมซัมบิก เกาะมาดากัสการ์ที่เป็นเกาะหลักเป็นเกาะใหญ่เป็นอันดับ 4 ของโลก เป็นถิ่นของสายพันธุ์พืชและสัตว์ถึงร้อยละ 5 ของโลก และมีมากกว่าร้อยละ 80 ที่เป็นสัตว์หรือพืชเฉพาะถิ่นมาดากัสการ์ ที่เด่นคือตัวลีเมอร์ซึ่งอยู่ในตระกูลไพรเมต ตัวฟอสซา (fossa) ซึ่งกินเนื้อ นกเฉพาะถิ่น 3 ตระกูล และต้นบาวบับ (baobab) 6 ชนิด ภาษาหลักคือภาษามาลากาซี สมดุลทางธรรมชาติของมาดากัสการ์ถูกคุกคาม เนื่องจากป่าส่วนใหญ่เสียหาย และลีเมอร์ได้สูญพันธุ์ถึง 15 สายพันธุ์
โรซัส (จังหวัดคาปิซ)
โรซัส เป็นนครระดับที่ 3 และเป็นเมืองศูนย์กลางของจังหวัดคาปิซ ประเทศฟิลิปปินส์ ในปี ค.ศ. 2015 มีประชากร 167,003 คน โดยก่อนหน้านี้ นครเคยเป็นเทศบาลมี่ชื่อว่า คาปิซ มาก่อน และสถาปนาเป็นนครเมื่อวันที่ 12 พฤษภาคม ค.ศ. 1951 โดยตั้งชื่อนครตามมานูเอล โรฮัส ประธานาธิบดีฟิลิปปินส์คนที่ 4
ออ-อี
ออ-อี (Uh-ee; ) ซิงเกิลอัลบั้มชุดที่สี่ และซิงเกิลที่หกของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก เผยแพร่ในวันแรก คือ 1 เมษายน ค.ศ. 2014
อิมแพ็ค เวิลด์ แชมเปี้ยนชิป
ในปี ค.ศ. 2017 TNA ได้ทำการเปลี่ยนชื่อสมาคมมาเป็น อิมแพ็ค เรสต์ลิง ในเดือนมีนาคม ค.ศ. 2017 ทำให้เข็มขัดแชมป์ถูกเปลี่ยนตามไป และในศึกSlammiversary XV เข็มขัดเส้นนี้ได้รวมแชมป์กับGFW Global Championship ต่อมาได้ใช้ชื่อ ยูนิฟายด์ จีเอฟดับเบิลยู เวิลด์เฮฟวี่เวท แชมเปี้ยนชิพ หลังจากที่สมาคมได้ทำการรีแบรนด์อีกครั้งมาเป็นชื่อ GFW
ประวัติ
นับตั้งแต่สมาคมอิมแพ็ค เรสต์ลิง ได้ก่อตั้งขึ้นในนามของ โทเทิลนอนสต็อปแอคเชินเรสต์ลิง ในเดือนพฤษภาคม ปี ค.ศ. 2002 โดย TNA ถูกควมคุมและอยู่ในภายใต้การดูแลของแชมป์ NWA World Heavyweight และ World Tag Team Championships ในสมาคม National Wrestling Alliance (NWA) ซึ่งได้เข้ามาเป็นสมาคมในสมาชิกในเครือ NWA ในชื่อของ NWA-TNA ต่อมาในวันที่ 22 มิถุนายน ค.ศ. 2002 NWA-TNA ได้จัดรายการแมทช์การปล้ำครั้งแรกของสมาคม โดยคู่เอกเป็นแมทช์การปล้ำ Gauntlet for the Gold หรือแบทัลรอยัล 20 คน เพื่อหาแชมป์โลก NWA คนแรกในสมาคม TNA โดย Ken Shamrock เอาชนะ Malice ไปได้
สมเด็จพระราชาธิบดีสุลต่านซะอีด บิน เตมัวร์
ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระบรมศพถูกฝังที่สุสานบรูควูด (Brookwood Cemetery) ในมณฑลเซอร์รีย์ ต่อมาพระบรมศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต
ปีศาจแห่งโรงอุปรากร
จากเนื้อหาที่คลาสสิกของ ปีศาจแห่งโรงอุปรากร นี้เอง ที่ทำให้มีการนำมาดัดแปลงเป็นภาพยนตร์, ละครเวที และละครเพลงอยู่บ่อยครั้งตลอดช่วงระยะเวลาที่ผ่านมา และยังมีบทประพันธ์ลูกอีกหลายเรื่อง อาทิเช่น The Phantom (โดย Susan Kay), แฟนทอมออฟเดอะแมนแฮตตัน เป็นต้น
นิยายเรื่อง ปีศาจแห่งโรงอุปรากร นับเป็นนิยายอิงประวัติศาสตร์ด้วย เนื่องจากกัสตง เลอรูได้เขียนขึ้นโดยได้แรงบันดาลใจจากเหตุการณ์ที่เกิดขึ้นจริงโดยนับจากช่วงเวลาที่เขาเขียนนิยายย้อนกลับไปประมาณสามสิบปี ซึ่งเหตุการณ์ที่สร้างความสนใจแก่เลอรู คือ "การตกลงมาอย่างไม่ทราบสาเหตุของโคมระย้า" ระหว่างอุปรากรเรื่อง "เฟาสต์" ซึ่งทำให้มีผู้บาดเจ็บหลายคนและเสียชีวิตหนึ่งคน, การจมน้ำเสียชีวิตของคนกลุ่มเล็กๆ ในคลองใต้โรงละครอย่างลึกลับ,  การเสียชีวิตอย่างเป็นปริศนาของเคาต์ฟิลลิปป์ซึ่งเป็นผู้อุปถัมภ์โรงละคร และมีการพบศพของเขาที่ปากท่อระบายน้ำ,  เรื่องเล่าเกี่ยวกับ "ผี" ในโรงละคร และการที่โรงละครจะต้องสูญเงินอย่างเป็นปริศนามากถึง 20,000 ฟรังส์ต่อเดือนในช่วงนั้น
เรื่องย่อ
คริสตินได้สูญเสียพ่อและแม่จนต้องมาอยู่ที่โรงอุปรากรการ์นิเย่ มีโอกาสได้รับการสอนร้องเพลงจากครูที่ลึกลับที่เห็นพรสวรรค์ของเธอ ซึ่งเธอเรียกเขาว่า "เทวดาแห่งบทเพลง" เพราะความลึกลับและน้ำเสียงที่ไพเราะยิ่งกว่าเสียงของมนุษย์คนใดในโลกที่เธอเคยได้ยินได้ฟัง  จากการเคี่ยวเข็ญอย่างจริงจัง  ในที่สุดเธอก็เก่งพอที่จะขึ้นร้องเพลงแทนคาลอตต้าที่ป่วยได้  ซึ่งเหตุการณ์นั้นประจวบกันที่เคาต์ฟิลลิปป์ได้เข้ามาเป็นผู้อุปถัมป์โรงละคร ทำให้ราอูลซึ่งเป็นน้องชายของท่านเคาต์ และเป็นเพื่อนวัยเด็กของเธอเกิดจำเธอได้และเข้ามาเชื่อมความสัมพันธ์กับเธอ  เหตุการณ์นี้ทำให้อีริคอิจฉาและกลัวว่าจะถูกทิ้งจึงมาแนะนำตัวกับเธอในคืนๆ หนึ่ง และพาเธอไปยังถ้ำใต้ดินของโรงอุปรากรซึ่งเขาใช้เป็นที่ซ่อนตัว คืนนั้นอีริคได้สารภาพรักกับคริสติน  ระหว่างที่ร้องเพลงประสานเสียงกันนั้นเอง  คริสตินอดทนต่อความอยากรู้อยากเห็นไม่ได้และถอดหน้ากากเขาออก  ทำให้เธอได้รู้ว่าแท้จริงแล้วเทวดาของเธอไม่ใช่เทพจากสวรรค์อย่างที่วาดฝันไว้  แต่เป็นชายอัปลักษณ์ที่น่าสังเวชซึ่งถูกสังคมทารุณจนกลายเป็นคนเสียสติ  คริสตินหวาดกลัวและขอร้องให้เขาปล่อยเธอไป ซึ่งเขาก็ยอมตาม โดยมีข้อแม้ว่าเธอต้องไม่แพร่งพรายเรื่องของเขา และติดต่อกับเขาตามปกติ
กีฬายูโดในโอลิมปิกฤดูร้อน 2012 – ชาย ไม่เกิน 73 กิโลกรัม
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 33 คน จาก 33 ประเทศ
โจนาธาน วูดเกต
สโมสร
อ้างอิง:
ทีมชาติ
อ้างอิง:
สมองมนุษย์
ทางด้านวัฒนธรรมตะวันตก จิตปรัชญา (philosophy of mind) ได้พยายามอธิบายธรรมชาติของความรู้สึกตัว/การรับรู้/พิชาน (consciousness) และปัญหาจิต-กาย (mind-body problem) วิทยาศาสตร์เทียมจากคริสต์ศตวรรษที่ 19 คือ phrenology ได้พยายามระบุลักษณะบุคลิกภาพไปที่เปลือกสมองเขตต่าง ๆ นิยายวิทยาศาสตร์ปี 1942 คือ Donovan's Brain (สมองของนายดอนอวัน) ได้จินตนาการถึงสภาพที่เหมือนกับปลูกถ่ายสมอง คัมภีร์อรรถกถาของพุทธศาสนาเถรวาทได้กล่าวถึงสมองไว้ในเรื่องประวัติของหมอชีวกโกมารภัจจ์และในเรื่องการปฏิบัติ
สมองใหญ่
เปลือกสมองได้แบ่งตามการทำงานออกเป็นราว ๆ 50 ส่วนที่เรียกว่า บริเวณบรอดมันน์ (Brodmann's areas) ซึ่งเห็นได้ด้วยกล้องจุลทรรศน์ เปลือกสมองสามารถแบ่งออกเป็น 2 ส่วนหลัก ๆ ตามหน้าที่ได้ คือ คอร์เทกซ์สั่งการ (motor cortex) และคอร์เทกซ์รับความรู้สึก (sensory cortex) คอร์เทกซ์สั่งการปฐมภูมิ (primary motor cortex) ซึ่งส่งแอกซอนลงไปยังเซลล์ประสาทสั่งการในก้านสมองและไขสันหลัง อยู่ด้านหลังของสมองกลีบหน้า อยู่ด้านหน้าก่อนบริเวณรับรู้ความรู้สึกทางกาย (somatosensory area)
หน้าที่หลักของสมองกลีบหน้าจะเกี่ยวกับการใส่ใจ การเฟ้นหานัยทางนามธรรม พฤติกรรม การแก้ปัญหา การตอบสนองทางกาย และบุคลิกภาพ สมองกลีบท้ายทอยเป็นกลีบเล็กสุด มีหน้าที่แปลผลเพื่อการรับรู้ทางตา แปรรูปในนานามิติ แปลผลการเคลื่อนไหว และการรู้จำสี มีกลีบย่อยที่ยิ่งเล็กกว่าในกลีบท้ายทอยที่เรียกว่า cuneus ส่วนสมองกลีบขมับมีหน้าที่เกี่ยวกับความจำทางหูและทางตา ภาษา บางส่วนของการได้ยินและการพูด สมองใหญ่มีโพรงสมองต่าง ๆ ที่ผลิตน้ำหล่อสมองไขสันหลัง (cerebrospinal fluid) ที่ไหลเวียน ใต้คอร์ปัสคาโลซัมเป็น septum pellucidum คือเยื่อบาง ๆ รูปสามเหลี่ยมแนวตั้งที่แยกโพรงสมองข้างซีกซ้ายจากขวา ใต้โพรงสมองข้างเป็นทาลามัส และด้านหน้าข้างใต้ของมันก็เป็นไฮโปทาลามัส ใต้ไฮโปทาลามัสเป็นต่อมใต้สมอง หลังทาลามัสเป็นก้านสมอง
ก้านสมอง
ก้านสมองอยู่ใต้สมองใหญ่ ประกอบด้วยสมองส่วนกลาง พอนส์ และก้านสมองส่วนท้าย อยู่ที่ด้านหลังของกะโหลกศีรษะ (posterior cranial fossa) ตั้งอยู่ที่ฐานกะโหลกซึ่งเรียกว่า clivus และเอียงลงไปยุติที่ฟอราเมนแมกนัม ซึ่งเป็นช่องใหญ่ในกระดูกท้ายทอย ส่วนที่ยื่นลงออกจากส่วนนี้เรียกว่า ไขสันหลัง ซึ่งป้องกันด้วยกระดูกสันหลัง
จุลกายวิภาค (microanatomy)
ประเภทต่าง ๆ ของเซลล์เกลียคือแอสโทรไซต์ (รวม Bergmann glia ในสมองน้อย), โอลิโกเดนโดรไซต์, ependymal cell (รวม tanycyte), radial glial cell, microglia และประเภทย่อยของ oligodendrocyte progenitor cell ในบรรดาเซลล์เกลีย แอสโทรไซต์ใหญ่สุด เป็นเซลล์รูปดาว ที่มีส่วนยื่นจำนวนมากออกจากตัว ส่วนยื่นบางส่วนไปยุติติดกับผนังหลอดเลือดฝอย เยื่อ glia limitans ใต้เยื่อเพียเหนือเปลือกสมองทำมาจากปลายส่วนยื่นของแอสโทรไซต์ มีหน้าที่อย่างหนึ่งคือบรรจุเซลล์สมองไว้
น้ำหล่อสมองไขสันหลัง (cerebrospinal fluid)
น้ำหล่อสมองไขสันหลัง (cerebrospinal fluid ตัวย่อ CSF) เป็นน้ำ transcellular fluid ที่ไหลเวียนรอบสมองในช่องใต้เยื่ออะแร็กนอยด์ (subarachnoid space) ในระบบโพรงสมอง และในช่องกลาง (central canal) ของไขสันหลัง และยังมีอยู่ในช่องใต้เยื่ออะแร็กนอยด์ (subarachnoid space) ที่เรียกว่า subarachnoid cisterns อีกด้วย โพรงสมองทั้งสี่ คือโพรงสมองข้างทั้งคู่ โพรงสมองที่สาม และโพรงสมองที่สี่ล้วนมีข่ายหลอดเลือดสมอง (choroid plexus) ที่ผลิตน้ำหล่อสมองไขสันหลัง
ระบบเลือด
หลอดเลือดแดง internal carotid arteries เป็นสาขาของ common carotid arteries ซึ่งเข้าไปในกระดูกหุ้มสมองผ่านช่องแครอทิด (carotid canal) วิ่งผ่านโพรงหลอดเลือดดำใต้ฐานสมอง (cavernous sinus) แล้วเข้าไปในช่องใต้เยื่ออะแร็กนอยด์ ต่อจากนั้นเข้าไปใน circle of Willis แล้วแตกสาขาออกมาเป็น anterior cerebral arteries สองเส้น ทั้งสองเส้นวิ่งมาทางด้านหน้าแล้วขึ้นไปตามร่องตามยาว (longitudinal fissure) ซึ่งส่งเลือดไปที่ด้านหน้าและแนวกลาง (midline) ของสมอง เส้นเลือดเล็กคือ anterior communicating artery หนึ่งเส้นหรือมากกว่านั้นจะเป็นตัวเชื่อม anterior cerebral artery สองเส้นหลังจากที่แยกออกเป็นสาขาไม่นาน ส่วนเส้นเลือดหลักคือ internal carotid artery ก็จะมุ่งหน้าต่อไปโดยเรียกว่า middle cerebral artery และวิ่งไปทางด้านข้างตามกระดูกสฟีนอยด์ของเบ้าตา ขึ้นไปถึงคอร์เทกซ์อินซูลา แล้วแตกออกเป็นสาขาสุดท้าย ๆ โดยตลอดเส้นก็มีสาขาแตกออกไป ๆ ด้วย
ประสาทสั่งการ
ระบบประสาทสั่งการมีหน้าที่เริ่มและควบคุมการเคลื่อนไหว กระแสประสาทสั่งการจะส่งไปจากสมองผ่านประสาทไปยังเซลล์ประสาทสั่งการในร่างกาย ซึ่งควบคุมการทำงานของกล้ามเนื้อ คือ ลำเส้นใยประสาท corticospinal tract จะส่งกระแสประสาทสั่งการไปจากสมอง ผ่านไขสันหลัง ไปยังลำตัวและแขนขา และประสาทสมองจะส่งกระแสประสาทเช่นเดียวกันไปยังตา ปาก และใบหน้า
ประสาทสัมผัส
ส่วนลำเส้นใยประสาท spinothalamic tract ส่งข้อมูลเกี่ยวกับความเจ็บปวด อุณหภูมิ และสัมผัสหยาบ แอกซอนของเซลล์ประสาทจะส่งเข้าไปสู่ไขสันหลัง แล้วดำเนินต่อขึ้นไปเชื่อมกับเซลล์ประสาทลำดับที่สองใน reticular formation ของก้านสมองสำหรับความเจ็บปวดและอุณหภูมิ โดยส่งข้อมูลสัมผัสหยาบไปยังนิวเคลียสประสาทส่งต่อคือ ventrobasal complex ในทาลามัสด้วย
การได้กลิ่นเริ่มจากเซลล์รับกลิ่นในเยื่อบุผิวของเยื่อเมือกรับกลิ่น (olfactory mucosa) ในช่องจมูก ซึ่งส่งกระแสแประสาทผ่านประสาทรับกลิ่นที่วิ่งผ่านแผ่นกระดูกพรุน (cribiform plate) เหนือโพรงจมูก ประสาทรับกลิ่นส่งข้อมูลไปที่ป่องรู้กลิ่น (olfactory bulb) ซึ่งก็จะส่งข้อมูลไปสุดที่เปลือกสมองส่วนรู้กลิ่นในที่สุด
การควบคุม
ไฮโปทาลามัสใน diencephalon มีหน้าที่ควบคุมการทำงานในระบบต่าง ๆ ของร่างกาย รวมทั้งหน้าที่ทางประสาทร่วมต่อมไร้ท่อ (neuroendocrine) การทำงานตามจังหวะรอบวัน (circadian rhythm) ระบบประสาทอิสระ และควบคุมการทานอาหารและดื่มน้ำ กลุ่มเซลล์สองกลุ่มหลัก ๆ ในไฮโปทาลามัสส่วนหน้า (anterior) เป็นตัวควบคุมจังหวะรอบวัน รวมทั้งนิวเคลียส suprachiasmatic nucleus และ ventrolateral preoptic nucleus ซึ่งมีวัฏจักรการแสดงออกของยีนที่เป็นเหมือนกับนาฬิการอบ 24 ชม. รูปแบบการนอนหลับจะเป็นไปตามจังหวะอัลตราเดียน (ultradian rhythm) การนอนหลับเป็นเรื่องจำเป็นสำหรับร่างกายและสมองเพื่อให้ระบบต่าง ๆ ได้หยุดพักทำงาน มีงานศึกษาที่พบว่า พิษที่สะสมในสมองแต่ละวันจะขจัดออกในช่วงนอนหลับ เมื่อตื่นอยู่ สมองใช้พลังงานประมาณ 20% ของร่างกาย การนอนหลับก็จะลดการใช้พลังงานเช่นนี้ ช่วยให้ฟื้นคืนสภาพเอทีพีที่ใช้เก็บพลังงาน ผลที่พบในภาวะขาดนอนได้แสดงความจำเป็นอย่างยิ่งของการนอนหลับ
วิธีการศึกษา
การพัฒนาอวัยวะเทียมคล้ายสมอง (cerebral organoid) ได้เปิดโอกาสให้ศึกษาการเจริญเติบโตของสมองกับเปลือกสมอง ให้เข้าใจการเกิดโรค ซึ่งสามารถนำไปใช้เพื่อรักษาได้
โรคหลอดเลือดสมอง
คนไข้ที่อาการของโรคเกิดขึ้นแล้ว รพ. อาจรับเข้าหน่วยโรคหลอดเลือดสมอง และการรักษาจะมุ่งการป้องกันไม่ให้เกิดอาการของโรคอีกรวมทั้งให้ทานยากันลิ่มเลือด (anticoagulant) เช่น แอสไพรินหรือ clopidogrel, ยาลดความดัน และยาลดไขมันในเส้นเลือด ในบางที่ อาจใช้ทีมผู้รักษาเพื่อสนับสนุนคนไข้และการฟื้นตัว ทีมรวมทั้งผู้บำบัดการพูด นักกายภาพบำบัด และนักจิตวิทยา ประวัติการมีโรคจะเพิ่มความเสี่ยงการเกิดภาวะสมองเสื่อมราว ๆ 70% และการมีโรคเร็ว ๆ นี้เพิ่มความเสี่ยงราว ๆ 120%
สมองตาย
สมองตายหมายถึงสมองที่ไม่ทำงานโดย "สิ้นเชิง" และฟื้นสภาพไม่ได้ ซึ่งมีอาการเป็นโคม่า การไร้รีเฟล็กซ์ และการหยุดหายใจ (apnea) แต่การระบุว่าคนไข้สมองตายแล้วก็ต่างกันในประเทศต่าง ๆ และยังไม่ได้การยอมรับอย่างทั่วไป บางประเทศยังนิยามภาวะสมองน้อยตาย (brainstem death) ด้วย ถ้าแพทย์ระบุว่าสมองตายก็จะมีผลต่อการรักษาคนไข้โดยหลักการรักษาพยาบาลที่ไร้ประโยชน์ คือมักจะสัมพันธ์กับการเอาเครื่องช่วยให้คนไข้รอดชีวิตได้ออก และคนไข้ที่สมองตายบ่อยครั้งมีอวัยวะที่บริจาคได้ แต่บ่อยครั้งทำได้ยากเพราะสื่อสารกับครอบครัวของคนไข้ได้ไม่ดี
สมัยฟื้นฟูศิลปวิทยา
แพทย์ชาวอังกฤษโทมัส วิลลิส ถือว่า เป็นผู้บุกเบิกคนที่สองในงานศึกษาประสาทวิทยาและวิทยาศาสตร์เกี่ยวกับสมอง ในงาน Cerebri Anatome (กายวิภาคของสมอง) ปี 1664 ตามด้วย Cerebral Pathology (พยาธิวิทยาในสมอง) ปี 1667 หมอได้พรรณนาถึงโครงสร้างของสมองน้อย โพรงสมอง ซีกสมองทั้งสอง ก้านสมอง ประสาทสมอง ได้กล่าวถึงเลือดที่ส่งไปเลี้ยงสมอง และได้เสนอหน้าที่ที่สัมพันธ์กับบริเวณต่าง ๆ ในสมอง โครงสร้างหลอดเลือดที่เรียกว่า circle of Willis ตั้งชื่อตามหมอหลังจากที่เขาตรวจสอบการส่งเลือดไปเลี้ยงในสมอง เป็นคนแรกที่ใช้คำว่า neurology (ประสาทวิทยา) หมอเอาสมองออกจากร่างเพื่อตรวจสอบ และปฏิเสธทัศนคติที่ทั่วไปว่า เปลือกสมองมีแต่หลอดเลือด และทัศนคติที่สืบมาตั้งสองพันปีว่า เปลือกสมองไม่ค่อยสำคัญ
มลภาวะทางแสง
ประเภท
1.	แสงบาดตา (Glare) คือ แสงหรือความสว่างความสว่างที่ส่องเข้ามาในดวงตาของผู้มองเห็นโดยตรงซึ่งแสงหรือความสว่างนั้นอาจทำให้เกิดการระคาย เคืองต่อดวงตาหรือทำให้เกิดอุปสรรคต่อการมองเห็นของผู้มองเห็น เช่น แสงบาดตา ที่ส่องมาจากโคมไฟหน้ารถยนต์ที่อาจทำ ให้ผู้ใช้รถยนต์คันอื่นๆหรือผู้ที่เดินถนน เกิดอาการระคายเคืองตา หรือสูญเสียความสามารถในการมองเห็นชั่วขณะ (Momentary Blindness) ในบางกรณีอาจก่อให้เกิด อาการบาดเจ็บจากการหดตัวของกล้ามเนื้อควบคุมม่านตา (Iris)
ผลกระทบ
3. มลภาวะทางแสงที่เกี่ยวข้องกับสุขภาพมนุษย์   แสงที่ส่องในเวลาการคืน ส่งผลกระทบต่อมนุษย์ นั้นมีหลายประการ เช่น มลภาวะทางแสงที่ส่งผลต่อต่อมไพเนียล (Pineal)  ในเวลากลางคืนร่างกายของมนุษย์จะหลั่งสารที่ เรียกว่า   เมลาโทนิน (Melatonin)  ซึ่งส่งผลต่อการนอนหลับ (Sleep Disorder)  และก่อให้เกิดโรคมะเร็งเต้านม   เป็นต้น
มาตรการควบคุม
2. มาตรการกำหนดพื้นที่เพื่อควบคุมมลภาวะทางแสง
4. มาตรการควบคุมการออกแบบและติดตั้งหลอดไฟฟ้าหรือโคมไฟให้เหมาะสม
เส้นเวลาการระบาดทั่วของโควิด-19
5 มกราคม
การตรวจสอบเบื้องต้นเกี่ยวกับสาเหตุของโรคปอดอักเสบได้พิจารณาตัดเหตุจากไข้หวัดใหญ่ฤดูกาล, โรคซาร์ส, โรคเมอร์ส และไข้หวัดนก จำนวนผู้ต้องสงสัยว่าติดเชื้อเพิ่มเป็น 59 คน โดยมี 7 คนที่อยู่ในภาวะวิกฤต ผู้ต้องสงสัยทั้งหมดถูกกักกัน และเริ่มมีการตรวจสอบอีก 163 คน ในเวลานี้ยังไม่มีรายงานถึงกรณีการติดต่อจากมนุษย์สู่มนุษย์หรือปรากฏในผู้ทำงานด้านการดูแลสุขภาพ
21 มกราคม
องค์การอนามัยโลกประกาศว่าจะจัดการประชุมฉุกเฉินเกี่ยวกับไวรัสในวันถัดไป เพื่อตัดสินว่าไวรัสนี้นั้นเป็น "ภาวะฉุกเฉินทางสาธารณสุขระหว่างประเทศ" หรือยัง
22 มกราคม
ในช่วงเย็นของวันที่ 22 มกราคม ฮ่องกงรายงานว่าพบผู้ติดเชื้อที่ได้รับการยืนยันทางห้องปฏิบัติการเป็นรายที่สอง
25 มกราคม
สหรัฐประกาศแผนอพยพชาวอเมริกาออกจากเมืองอู่ฮั่นโดยสายการบินเช่าเหมาลำ
แพลทินัม
การค้นพบ
แพลทินัมถูกแยกออกมาเป็นสารบริสุทธิ์ ครั้งแรกโดยนักเคมีชาวอังกฤษ ซึ่งในการแยกแพลทินัมในครั้งนั้น เขาก็ได้ค้นพบธาตุชนิดใหม่ขึ้นมาอีก 2 ชนิด คือ แพลเลเดียม (Pd) และโรเดียม (Rh) โดย แพลทินัมนั้นมาจากภาษาสเปน ซึ่งแปลว่า เงิน นั่นเอง  แพลทินัมโดยทั่วไปจะพบที่บริเวณแผ่นเปลือกโลก ซึ่งจะกระจายอยู่ทั่วไป แต่จะมีปริมาณที่น้อยมาก แหล่งที่พบแพลทินัม คือ แอฟริกาใต้ แคนาดา อเมริกา และรัสเซีย การนำแพลทินัมไปใช้ประโยชน์นั้นมีมากมายหลายหลายแบบ เพราะแพลทินัมนั้น มีคุณสมบัติที่มากหลายประการที่เป็นความต้องการของตลาดเอง หรือแม้แต่ตัวผู้ประกอบการต่างๆ แพลทินัมจึงเป็นโลหะที่ เมื่อเทียบกับโลหะชนิดอื่นในตระกูลแพลทินัมแล้วถือว่าแพลทินัมเป็นโลหะที่มีการใช้มากที่สุด ดังนั้น แพลทินัมจึงมีราคาที่สูงมาก เพราะเป็นทั้งโลหะที่มีการใช้มาก และยังหายากอีกด้วย แต่ถึงจะมีราคาที่สูงแต่แพลทินัมก็เป็นที่นิยมมากในการนำมาทำเป็นเครื่องประดับ เพราะแพลทินัมนั้น มีสีเงิน และมีความเงางามมาก ที่สำคัญคือ แพลทินัม จะไม่ทำปฏิกิริยากับ ออกซิเจน (O) จึงไม่ทำให้เกิดสนิม และแพลทินัมยังสามารถที่รวมตัวและนำมาผสมกับโลหะชนิดอื่นได้ และยังมีความคงทนแข็งแรง จึงมีการนำแพลทินัมไปทำเป็นเบ้าที่มีความคงทนต่อความร้อนที่สูงและแพลทินัมยังช่วยเป็นตัวเร่งปฏิกิริยาในเคมีได้อีกด้วย
ฮาเร็ม
ฮาเร็ม (Harem; ; حَرِيمٌ ḥarīm, ) สื่อถึงพื้นที่บ้านที่สงวนเฉพาะผู้หญิงในบ้านของครอบครัวมุสลิม ผู้ที่อยู่ในฮาเร็มอาจมีทั้งภรรยาหรือบรรดาภรรยาของฝ่ายชาย เด็กผู้ชายก่อนเข้าวัยหนุ่มวัยสาว ลูกสาวที่ยังไม่แต่งงาน หญิงรับใช้ในบ้าน และญาติหญิงฝ่ายอื่น ๆ ที่ไม่ได้แต่งงาน ในอดีตมีนางบำเรอทาสก็อยู่ในนี้ด้วย บางฮาเร็มในอดีตจะมีขันทีเฝ้าดูผู้ที่สมควรเข้าข้างใน โครงสร้างฮาเร็มและขอบเขตของการมีคู่สมรสคนเดียวหรือมีภรรยาหลายคนนั้นแตกต่างกันไป ขึ้นอยู่กับบุคลิกของครอบครัว สถานะทางเศรษฐกิจและสังคม และประเพณีท้องถิ่น สถาบันที่คล้ายคลึงกันนี้พบได้ทั่วไปในอารยธรรมแถบเมดิเตอร์เรเนียนและตะวันออกกลางอื่น ๆ โดยเฉพาะอย่างยิ่งในกลุ่มราชวงศ์และชนชั้นสูง และบางครั้งใช้คำนี้ในความหมายอื่นด้วย
เปเดรัสติส
ในประวัติศาสตร์ การที่ผู้ชายมีเพศสัมพันธ์กับเด็กชายมีหลายรูปแบบในหลายประเพณีและการปฏิบัติในวัฒนธรรมที่แตกต่างกันไป สถานะของการที่ผู้ชายมีเพศสัมพันธ์กับเด็กชายได้เปลี่ยนไปตามช่วงเวลาของประวัติศาสตร์ บางคราวก็ถือว่าเป็นแบบอย่างที่ดีและในบางคราวก็ถือว่าเป็นอาชญากรรม ในประวัติศาสตร์ยุโรป วัฒนธรรมที่แสดงให้เห็นอย่างเปิดเผยคือ การที่ผู้ชายมีเพศสัมพันธ์กับเด็กชายของชาวเอเธนส์ และเป็นที่โดดเด่นใน 6 ศตวรรษก่อนคริสต์ศักราช โดยมีแนวคิดว่าเพศชายนั้นดูสวยงามมาก การมีเพศสัมพันธ์แบบรักร่วมเพศไม่ถือเป็นเรื่องน่ารังเกียจ หากไม่ทำให้มีปัญหาต่อการสมรสและการกำเนิดบุตรหลาน และยังเชื่อว่าความเป็นชาย (manliness) สามารถส่งสัญลักษณ์สู่เด็กชายผ่านมาทางอวัยวะเพศชาย และน้ำกามของผู้ใหญ่เพศชาย เป็นในลักษณะความสัมพันธ์แบบครูกับลูกศิษย์ เป็นรูปแบบหนึ่งของ การเป็นคู่รัก และพระเจ้าหรือพี่เลี้ยง สามารถส่งผ่านความเป็นชายเต็มตัวแก่ผู้ที่เคารพบูชา หรือนักเรียน ด้วยการร่วมเพศทางทวารหนัก ชีวิตของเด็กหนุ่มอยู่ในสถานะผู้รองรับ และเมื่อก้าวเข้าสู่วัยผู้ใหญ่ เขาจะเลิกบทบาทเช่นนั้น เพื่อแต่งงานมีลูกหลาน แต่ก็สามารถมีคู่รักกับเด็กหนุ่มอื่นอีกได้ ส่วนชาวโรมันไม่ยอมรับ ความสัมพันธ์แบบรักร่วมเพศระหว่าง ผู้ใหญ่กับเด็กแบบกรีก ในเรื่องบทบาทการเป็นครูผู้สอน แต่จะเป็นในลักษณะพ่อมากกว่าการเป็นคู่รัก
หม่อมหลวงจินดา สนิทวงศ์
รับราชการ
ขณะนั้นจอมพลสฤษดิ์ ธนะรัชต์เป็นนายกรัฐมนตรี และรัฐมนตรีว่าการกระทรวงกลาโหม ได้ทราบถึงความไม่สะดวกของหม่อมหลวงจินดา จึงย้ายหม่อมหลวงจินดาไปเป็นแพทย์ประจำกองบัญชาการทหารสูงสุดและส่งมาปฏิบัติหน้าที่ถวายการรักษาโดยตรงตั้งแต่นั้นเป็นต้นมา
เซาท์ไชนามอร์นิงโพสต์
SCMP เคยถือครองโดยนิวส์คอร์ปอเรชันของรูเพิร์ต เมอร์ด็อกใน ค.ศ. 1986 จนกระทั่ง Robert Kuok ผู้ประกอบการอสังหาริมทรัพย์สัญชาติมาเลเซีย ซื้อกิจการนี้ใน ค.ศ. 1993 จากนั้น ในวันที่ 5 เมษายน ค.ศ. 2016 กลุ่มอาลีบาบาซื้ิอทรัพย์สินสื่อของกลุ่ม SCMP ซึ่งรวมถึง SCMP ด้วย ในเดือนมกราคม ค.ศ. 2017 Gary Liu อดีตประธานเจ้าหน้าที่บริหารจากดิกก์ กลายเป็นประธานเจ้าหน้าที่บริหารของ SCMP
ทองคำ
การใช้ประโยชน์
ในทางอวกาศได้มีการนำทองคำมาใช้เป็นชุดนักบินอวกาศและแคปซูล เพื่อป้องกันไม่ให้นักบินอวกาศกระทบกับรังสีในอวกาศที่มีพลังงานสูง นอกจากนี้ยังมีการใช้ทองคำบริสุทธิ์เคลือบกับเครื่องยนต์ ระบบอิเล็กทรอนิกส์ หมวกเหล็ก เกราะบังหน้า และอุปกรณ์อื่นๆ ที่ใช้ในอวกาศ เนื่องจากทองคำที่มีความหนา 0.000006 นิ้ว จะมีคุณสมบัติช่วยสะท้อนรังสีความร้อนจากดวงอาทิตย์ไม่ให้ทำลาย หรือลดประสิทธิภาพการทำงานของอุปกรณ์เหล่านี้
มีการนำทองคำมาใช้เป็นวัสดุที่ทำหน้าที่สัมผัสในอุปกรณ์อิเล็กทรอนิกส์ต่างๆ เช่น เครื่องคิดเลข โทรทัศน์ คอมพิวเตอร์ หรือโทรศัพท์มือถือ เนื่องจากทองคำมีค่าการนำไฟฟ้าสูง และมีความคงทนต่อการกัดกร่อน จึงช่วยเพิ่มประสิทธิภาพ และอายุการใช้งานของเครื่องไฟฟ้าเหล่านั้น
ทฤษฎีกรด–เบส
ความแรงสัมพัทธ์ของกรดเบรินสเตด
อย่างไรก็ตาม ในปฏิกิริยาที่สารไม่มีโปรตอนหรือไม่มีการถ่ายโอนโปรตอน ทฤษฎีกรด-เบสของเบรินสเตด-ลาวรีไม่สามารถอธิบายได้ เช่น ปฏิกิริยาระหว่าง BF3กับ Me3N: เป็นต้น จึงมีการนิยามกรด-เบสขึ้นมาใหม่ในปีเดียวกันโดย ลิวอิส
ขั้นตอนวิธีซิมเพล็กซ์
รูปมาตรฐาน
เขียนสมการเพื่อเพิ่มเติมตัวแปรช่วย ได้ดังนี้
วิธีการ
5. เปลี่ยนตัวแปรมูลฐาน ด้วยการแลกที่กันระหว่างตัวแปรขาเข้าและตัวแปรขาออก ด้วยการคำนวณโดยใช้การดำเนินการตามแถว (row operation)
ตัวอย่าง
เปลี่ยนให้ x_2 เป็นตัวแปรมูลฐาน โดยแลกที่กับ x_3 ด้วยวิธีการดำเนินการตามแถว จะได้ตารางซิมเพล็กซ์ ดังนี้
Dianthus
ลักษณะ
สปีชีส์ส่วนใหญ่เป็นพืชหลายปีล้มลุก บางชนิดเป็นพืชปีเดียวหรือพืชสองปี และบางส่วนเป็นไม้กึ่งพุ่มต่ำที่มีลำต้นไม้ ใบอยู่ตรงข้ามกัน เรียบง่าย เกือบเป็นแนวตรง และมักจะเป็นเขียวเทาจนถึงเขียวน้ำเงิน ดอกไม้มีห้ากลีบมักจะมีขอบแบบ frilled หรือ pinked และมีสีซีดจนถึงชมพูเข้ม (ในเกือบทุกชนิด) สปีชีส์หนึ่ง D. knappii มีดอกไม้สีเหลืองกับศูนย์กลางสีม่วง บางสปีชีส์โดยเฉพาะพิงค์ชนิดพืชหลายปีมีจะมีกลิ่นเผ็ดแรง
สปีชีส์
• Dianthus armeria – Deptford pink
• Dianthus glacialis
• Dianthus monspessulanus – fringed pink
• Dianthus petraeus
• Dianthus spiculifolius
สมาชิกสภาผู้แทนราษฎรจังหวัดเลย
จังหวัดเลย มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
เว็บเซิร์ฟเวอร์
เว็บเซิร์ฟเวอร์ (web server) คือซอฟต์แวร์และฮาร์ดแวร์ของคอมพิวเตอร์ที่สามารถรับคำขอผ่านทาง HTTP ซึ่งเป็นโพรโทคอลเครือข่ายที่สร้างขึ้นเพื่อเผยแพร่เนื้อหาของเว็บ หรือผ่านทาง HTTPS ซึ่งเป็นรูปแบบที่ปลอดภัยขึ้น ตัวผู้ใช้งาน (user agent) ซึ่งอาจคือเว็บเบราว์เซอร์ หรือ เว็บครอว์เลอร์ จะเริ่มต้นการสื่อสารโดยการส่งคำขอรีซอร์สเฉพาะชุดหนึ่งผ่านทาง HTTP และเว็บเซิร์ฟเวอร์จะตอบกลับด้วยเนื้อหาของรีซอร์สนั้น หรือด้วยข้อความแอร์เรอร์ นอกจากนี้ เว็บเซิร์ฟเวอร์ยังสามารถรับและเก็บรีซอร์สที่ถูกส่งมาโดยตัวผู้ใช้งานหากมีการติดตั้งให้ทำเช่นนั้น
Aethiopana
หนอนตัวอ่อนพบบนเปลือกไม้ที่เป็นแหล่งอาศัยของมดฮี้ (Crematogaster spp.) หนอนตัวอ่อนมีสีน้ำตาล มีขนปกคลุมจำนวนมาก คล้ายตัวอ่อนของผีเสื้อกลางคืน
เกาะคีวชู
คีวชู เป็นเกาะที่มีขนาดใหญ่เป็นอันดับ 3 ของประเทศญี่ปุ่น และตั้งอยู่ในภาคตะวันตกเฉียงใต้ของหมู่เกาะญี่ปุ่น มีเนื้อที่ 35,640 ตารางกิโลเมตร และมีประชากร 14,311,224 คน (ปี 2018) ชื่อคีวชูหมายถึง เก้าแคว้น
เทศบาลตำบลร่อนพิบูลย์
วัด
จำนวนวัดในเขตเทศบาลตำบลร่อนพิบูลย์ มีทั้งหมด 5 วัด คือ
จำนวนแรมซีย์
ทฤษฎีบท
สำหรับกรณีที่ใช้สี 2 สี มีทฤษฎีบทว่า
เท็มปูระ
เท็มปูระ เป็นอาหารญี่ปุ่นที่เป็นที่รู้จักมากอย่างหนึ่ง ทำจากของทะเลและผักที่นำไปชุบแป้งที่ปรุงแบบญี่ปุ่นแล้วนำไปทอด
ที่มา
210px|thumb|เท็มปูรายาไต (ซุ้มขายเท็มปูระ) ของ[[ยุคเอโดะ]]
อาณาจักรพริบพรี
จากคำให้การของชาวกรุงเก่า
ได้กล่าวถึงพระเจ้าอู่ทองสร้างเมืองเพชรบุรีไว้ว่า พระอินทราชาซึ่งเป็นเชื้อพระวงศ์ของพระเจ้าชาติราชาได้ครองเมืองสิงห์บุรี พระอินทราชาไม่มีโอรส จึงทรงมอบราชสมบัติให้พระราชอนุชาครองราชสมบัติแทน พระนามว่าพระเจ้าอู่ทอง ส่วน พระองค์ได้เสด็จไปซ่อมแปลงเมืองเพชรบุรีเป็นเมืองหลวง บ้างก็กล่าวว่าพระองค์ถูกพระอนุชาและพระมเหสีคบคิดกันจะลอบปลงพระชนม์ พระองค์จึงหนีไปสร้างเมืองเพชรบุรี ต่อมาทรงได้พระราชโอรสองค์หนึ่งทรงพระนามว่า พระอู่ทอง ตามชื่อพระเจ้าอา พระโอรสองค์นี้ประสูติแต่พระมเหสีชื่อ มณีมาลา เมื่อพระอู่ทองมีพระชนม์ได้ 16 พรรษา พระอินทราชาสวรรคต พระองค์จึงได้ขึ้นครองราชย์ ทรงพระนามว่า พระเจ้าอู่ทอง มเหสีทรงพระนามว่า พระนางภูมมาวดีเทวี
ตรัง (แก้ความกำกวม)
ตรัง อาจหมายถึง:
คมชัดลึก อวอร์ด ครั้งที่ 9
คมชัดลึก อวอร์ด ครั้งที่ 9 เป็นการแจกรางวัลคมชัดลึก อวอร์ด เป็นครั้งที่ 9 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2554 พิธีการมอบรางวัลมีขึ้นในวันที่ 9 กุมภาพันธ์ พ.ศ. 2555 ณ โรงละครอักษรา คิงเพาเวอร์ ซอยรางน้ำ
ประเภทเพลงไทยสากล
รางวัลอัลบั้มยอดเยี่ยม Cell ศิลปิน สล็อต แมชชีน
รางวัลศิลปินหญิงเดี่ยวยอดเยี่ยม ธีรนัยน์ ณ หนองคาย สังกัด มูลนิธิดุริยางค์ซิมโฟนีฯ
วัดดุสิดาราม
ประวัติ
เจ้าแม่วัดดุสิต ขัตติยะนารีพระบรมราชบรรพบุรุษของพระมหากษัตริย์ราชวงศ์จักรี สตรีผู้สูงศักดิ์แห่งราชสำนักสยาม รัชสมัยสมเด็จพระเจ้าปราสาททอง และเป็นแม่นมของสมเด็จพระนารายณ์มหาราช ตอนหลังได้เป็นท้าวสมศักดิ์มหาธาตรี หม่อมเจ้าหญิงบัว(ไม่ปรากฏหลักฐานอย่างแน่ชัดว่าเจ้าแม่วัดดุสิตสืบเชื้อสายมาจากผู้ใด )นั้นแต่เดิมอาศัยอยู่ใกล้วัดดุสิต ซึ่งตั้งอยู่ริมคลองดุสิตตรงส่วนที่ต่อกับคลองปากข้าวสาร ต่อมาสมเด็จพระนารายณ์มหาราชพระราชทานสร้างวังมีตำหนักตึกที่ริมวัดดุสิดารามถวายพระองค์เจ้าพระนมนางจึงได้เรียกกันมาว่า เจ้าแม่วัดดุสิต
โบราณสถานสำคัญ
เจดีย์ประธาน วัดนี้มีเจดีย์สูงใหญ่เป็นโบราณสถานสำคัญของวัด มีลักษณะเช่นเดียวกับเจดีย์วัดใหญ่ชัยมงคลแต่มีขนาดเล็กกว่า เจดีย์ทรงระฆัง ศิลปะสมัยอยุธยาตอนกลาง การบูรณะซ่อมแซมในสมัยอยุธยาตอนปลาย ตั้งอยู่บนฐานประทักษิณ มีบันไดทางขึ้นลง โดยรอบมีเจดีย์บริวารที่มุมมุมทั้งสี่ ส่วนล่างของเจดีย์เป็นฐานรูปแปดเหลี่ยมลดหลั่นขึ้นไปรองรับมาลัยเถา ด้านบนเป็นองค์ระฆัง  ทรงเรียว ถดขึ้นไปเป็นบัลลังก์ย่อมุมไม้สิบสอง  รองรับเสาหานที่ล้อมรอบก้านฉัตร ถัดขึ้นไปเป็นปล้องไฉนและปลียอด  ด้านหน้าเจดีย์ประดิษฐานด้วยพระพุทธรูปหินทราย
พระวิหาร(ศาลา) ประดิษฐานสิ่งสำคัญคือ รอยพระพุทธบาทหินทรายสีขาว สมัยอยุธยาตอนปลาย(ไม่ปรากฏพ.ศ.ที่สร้าง)และใบเสมาหินทรายแดง
พระยาโชฎึกราชเศรษฐี
ประวัติ
ขุนนางเจ้ากรมท่าซ้ายในสมัยอยุธยา สันนิษฐานว่าเป็นจีนฮกเกี้ยนส่วนมาก ทำหน้าที่ติดต่อดูแลกับชาวต่างชาติทางฝั่งซ้ายของทะเลไทย คือพวกจีน ญวน ญี่ปุ่น รับผิดชอบกิจการสำเภาหลวงที่ออกไปค้าขายกับประเทศเหล่านั้นด้วย มีหน้าที่เป็นหัวหน้าควบคุมชาวจีนในประเทศไทย ร่างและแปลพระราชสาส์นระหว่างไทยกับจีนด้วย คู่กับตำแหน่งจุฬาราชมนตรี เจ้ากรมท่าขวา ทำหน้าที่คุมการค้ากับมลายู อินเดีย และเปอร์เซีย
ต่อมาในสมัยรัตนโกสินทร์ กรมท่าซ้ายคุมการเดินเรือและการค้าของสยามโดยมีชาวจีนเป็นกะลาสี นอกจากนี้กรมท่าจะทำหน้าที่เจรจาในการทำสนธิสัญญาที่เป็นลายลักษณ์อักษรเพื่อเป็นข้อบังคับใช้ปฏิบัติ ซึ่งกลายเป็นหน้าที่หลักของกรมท่า ต่อมาในสมัยรัชกาลที่ 5 กรมท่าถูกยุบและปรับเปลี่ยนมาเป็นกระทรวงการต่างประเทศ เป็นเหตุให้ตำแหน่งพระยาโชฎึกราชเศรษฐี ถูกยกเลิกไปด้วย โดยมีผู้ดำรงตำแหน่งคนสุดท้ายคือ พระยาโชฎึกราชเศรษฐี (ผ่อง โชติกะพุกกะณะ)
กีฬายูโดในโอลิมปิกฤดูร้อน 2012 – ชาย ไม่เกิน 90 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 90 กิโลกรัมชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 30 คน จาก 30 ประเทศ
เคโซงปูติ
เคโซงปูติ (kesong putî) เป็นเนยแข็งชนิดหนึ่งในฟิลิปปินส์ ชื่อมาจากภาษาตากาล็อก แปลตรงตัวว่า "เนยขาว" เป็นเนยสีขาว นุ่ม ทำจากนมควายที่ไม่ได้สกัดไขมันออก เกลือ และเรนเนต เมื่อเปรียบเทียบกับเนยแข็งชนิดอื่น เคโซงปูติมีลักษณะนุ่ม รสเค็มเล็กน้อย แบบที่ผลิตเพื่อการค้าจะมีรสเปรี้ยวเล็กน้อยเพราะใช้น้ำส้มสายชูแทนเรนเนต ต้นกำเนิดอยู่ที่จังหวัดบูลาคัน เซบู ลากูนา และซามาร์ ในฟิลิปปินส์นิยมกินเป็นอาหารเช้ากับขนมปังพื้นบ้านที่อบใหม่ ๆ เรียกปันเดซัล
กีฬายูโดในโอลิมปิกฤดูร้อน 2012 – ชาย ไม่เกิน 100 กิโลกรัม
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 30 คน จาก 30 ประเทศ
ธงชัย (โซเวียต)
ธงชัย จัดทำขึ้นระหว่างสงครามในการยุทธแนวรบด้านตะวันออก ธงดังกล่าวนี้เป็นสัญลักษณ์แห่งชัยชนะของประชาชนชาวโซเวียตเหนือนาซีเยอรมนี ระหว่างสงครามโลกครั้งที่สอง. อันเป็นสมบัติชาติของรัสเซีย รวมถึงกลุ่มประเทศเครือรัฐเอกราช และ เป็นสัญลักษณ์ของทรานส์นีสเตรีย. อักษรซีริลลิก ข้อความ:
สงครามอังกฤษ–ซูลู
ประวัติ
ใน ค.ศ 1850 จักรวรรดิบริติช มีอาณานิคมอยู่ทางใต้ของแอฟริกามีอาณาเขตติดต่อกับนิคมที่ดินต่างๆของชาวโบเออร์, อาณาจักรของชาวแอฟริกันต่างๆเช่น อาณาจักรซูลู, และเขตรัฐของชนเผ่าต่างๆ และมีปฏิสัมพันธ์กันและต่อมาด้วยนโยบายการขยายตัวและอาณานิคมเคปได้ก่อตัวขึ้นหลังจากสนธิสัญญา อังกฤษ-ดัตช์ แห่งปี ค.ศ 1814 ได้ยกให้  อาณานิคมดัตช์ของเคปทาวน์ให้กับบริติชและอาณาเขตของมันได้ขยายตัวอย่างมากมายในศตวรรษที่ 19 นาเทาร์ในทางตะวันออกใต้ได้ประกาศเป็นอาณานิคมของจักรวรรดิบริติซในวันที่ 4 พฤษภาคม ค.ศ ·1843หลังจากรัฐบาลบริติชได้ยึดครองสาธารณะโบเออร์แห่งนาเทาร์นำมาซึ่งเป็นเรื่องสำคัญเมื่อบุตรทั้งสามคนและพี่ชายของหัวหน้าเผ่าซูลู ซิราโยได้จัดรวบรวมเข้าปล้นนาเทาร์และได้นำพาผู้หญิงสองคนซึงอยู่ภายใต้การอารักขาบริติช
ราชบัลลังก์ดอกเบญจมาศ
ราชบัลลังก์ดอกเบญจมาศ (Chrysanthemum Throne, ) ราชบัลลังก์ที่ใช้ประกอบ พระราชพิธีราชาภิเษกของจักรพรรดิญี่ปุ่น ซึ่งประดิษฐานอยู่ ณ ท้องพระโรง ชิชินเด็น ในพระราชวังหลวงเคียวโตะ โดยจักรพรรดิพระองค์ล่าสุดที่ได้ประทับบนราชบัลลังก์นี้คือสมเด็จพระจักรพรรดินารูฮิโตะ ในคราวพระราชพิธีราชาภิเษกเมื่อวันที่ 22 ตุลาคม ค.ศ. 2019
ประวัติ
ตามตำนานกล่าวว่า ราชวงศ์ญี่ปุ่นนั้นได้สถาปนาขึ้นในช่วง 660 ปีก่อนคริสตกาล โดยจักรพรรดิจิมมุ และในปัจจุบันนั้น สมเด็จพระจักรพรรดินารูฮิโตะ ได้ขึ้นครองราชบัลลังก์ดอกเบญจมาศมาเป็นจักรพรรดิพระองค์ที่ 126 แห่งราชวงศ์ญี่ปุ่น และตามบันทึกประวัติศาสตร์ที่ยังคงหลงเหลืออยู่นั้น ได้พาย้อนกลับไปในรัชสมัยของจักรพรรดิโอจิง ว่าพระองค์ได้ทรงครองราชสมบัติในช่วงต้นศตวรรษที่ 4
มหาวิหารซันตาโกรเช
บาซิลิกาซานตาโครเช (ภาษาอิตาลี: Basilica di Santa Croce; ภาษาอังกฤษ: Basilica of the Holy Cross) เป็นวัดบาซิลิกาชั้นรองของนิกายโรมันคาทอลิกตั้งอยู่ที่เมืองฟลอเรนซ์ฟลอเรนซ์ในประเทศอิตาลี ที่ตั้งแต่เดิมเป็นที่ลุ่มนอกกำแพงเมืองฟลอเรนซ์ ภายในวัดเป็นที่เก็บศพคนสำคัญๆ ของอิตาลีเช่นไมเคิล แอนเจโล, กาลิเลโอ กาลิเลอี, และคนอื่นจึงเป็นที่รู้จักกันว่าเป็น “Pantheon of the Italian Glories” (จุดยอดของความเลิศของอิตาลี)
ธฤต จรุงวัฒน์
ประวัติการทำงาน
ธฤต จรุงวัฒน์ เข้ารับราชการที่กระทรวงการต่างประเทศเมื่อปี พ.ศ 2523 ที่กองคมนาคม วิทยาศาสตร์และเทคโนโลยี สำนักงานอาเซียนแห่งประเทศไทย ต่อมา ย้ายไปสังกัดกองนโยบายและวางแผน สำนักงานปลัดกระทรวง ออกประจำการครั้งแรกในตำแหน่งเลขานุการเอกที่สถานเอกอัครราชทูตไทย ณ กรุงบรัสเซลส์ ระหว่างปี พ.ศ. 2533 - 2537 และกลับมาดำรงตำแหน่งที่ปรึกษา กรมสารนิเทศ และผู้อำนวยการ กองเอเชียตะวันออก 3 กรมเอเชียตะวันออก ก่อนจะออกประจำการอีกครั้งที่สถานกงสุลใหญ่ ณ นครคุนหมิง ในปี พ.ศ. 2542 และดำรงตำแหน่งกงสุลใหญ่ ณ เมืองฮ่องกง ในปี พ.ศ. 2546